Document ID: 32008D0182

NÕUKOGU OTSUS,
25. veebruar 2008,
millega muudetakse nõukogu 16. detsembri 1980. aasta otsust, millega asutatakse termotuumasünteesiprogrammi nõuandekomitee
(2008/182/Euratom)
EUROOPA LIIDU NÕUKOGU,
võttes arvesse Euroopa Aatomienergiaühenduse asutamislepingut, eriti selle artikli 7 neljandat lõiku,
võttes arvesse nõukogu 18. detsembri 2006. aasta otsust 2006/970/Euratom, mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmendat raamprogrammi (2007-2011), (1) mis ühtlasi aitab kaasa Euroopa teadusruumil põhineva teadmistepõhise ühiskonna loomisele,
võttes arvesse nõukogu 19. detsembri 2006. aasta otsust 2006/976/Euratom, mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmenda raamprogrammi (2007-2011) rakendamise eriprogrammi, (2) ja eriti selle artikli 7 lõiget 2, mille kohaselt eriprogrammi elluviimisel abistab komisjoni nõuandekomitee, ning asjaolu, et termotuumasünteesiga seotud küsimuste puhul sätestatakse kõnealuse komitee koosseis ning üksikasjalikud tööeeskirjad ja töökord nõukogu 16. detsembri 1980. aasta otsusega, millega asutati termotuumasünteesiprogrammi nõuandekomitee (3) (edaspidi vastavalt „nõukogu 16. detsembri 1980. aasta ostus” ja „CCE-FU”),
võttes arvesse 2005. aasta ühinemisakti, eriti selle artiklit 50,
võttes arvesse nõukogu 16. detsembri 1980. aasta otsust, eriti selle lõiget 14, milles sätestatakse CCE-FU häältearvestussüsteem,
ning arvestades järgmist:
(1)
Nõukogu 16. detsembri 1980. aasta otsuse punkti 5 alapunkti g alusel toimides esitab CCE-FU oma arvamuse häältearvestussüsteemi kaudu, et „määratleda esmatähtsad meetmed eesmärgiga eraldada eelistingimustel toetusi”.
(2)
21. märtsil 2007 soovitas CCE-FU ühehäälselt ajakohastada oma häältearvestussüsteemi, mida tuleks kohaldada nõukogu 16. detsembri 1980. aasta otsuse lõikes 14 osutatud komitee siseselt termotuumasünteesiga seotud aspektide suhtes, et tagada uute liikmesriikide hääleõigus pärast nende vastuvõtmist.
(3)
Eespool öeldut silmas pidades on nüüd asjakohane muuta vastavalt nõukogu 16. detsembri 1980. aasta otsust,
ON TEINUD JÄRGMISE OTSUSE:
Ainus artikkel
Nõukogu 16. detsembri 1980. aasta otsuse lõike 14 kaks viimast lauset asendatakse järgmisega:
„Arvamused punkti 5 alapunkti g kohta võetakse vastu järgmise häältearvestussüsteemi alusel:
Belgia
2
Bulgaaria
2
Tšehhi Vabariik
2
Taani
2
Saksamaa
5
Eesti
1
Kreeka
2
Hispaania
3
Prantsusmaa
5
Iirimaa
2
Itaalia
5
Küpros
1
Läti
1
Leedu
2
Luksemburg
1
Ungari
2
Malta
1
Madalmaad
2
Austria
2
Poola
3
Portugal
2
Rumeenia
2
Sloveenia
1
Slovakkia
2
Soome
2
Rootsi
2
Ühendkuningriik
5
Šveits
2
Kokku
64
Arvamuse vastuvõtmiseks vajalik häälteenamus on 33 poolthäält, mille on andnud vähemalt 15 delegatsiooni.”
Brüssel, 25. veebruar 2008

Labels: 10
15
14